Вроцлав

Вро̀цлав (; ; ; ) е град в Югозападна Полша, столица на Долносилезкото войводство. Административно е обособен в отделен окръг (повят) с площ 292,82 км2. Също е административен център на Вроцлавски окръг, без да е част от него. Той е историческа столица на Силезия.

География 
Градът се намира в историческата област Долна Силезия. Разположен е край река Одра в Силезката низина.

Население 
През 2012 г. в града живеят 631 235 души, което го прави четвъртия по големина в Полша.

Демография
 1819 – 78 135 души
 1900 – 422 709 души
 1910 – 512 105 души
 1933 – 625 198 души
 1946 – 170 658 души
 1955 – 378 619 души
 1965 – 474 199 души
 1975 – 575 890 души
 1985 – 637 207 души
 1991 – 643 640 души
 2000 – 633 857 души
 2009 – 632 240 души

История 
През IV век в района на Вроцлав се заселват силингите, едно от племената вандали. Самият град според легендата е основан от чешкия княз Вратислав I, управлявал през 915 – 921 г. Той дава и името на града, а буквата W в герба на града е неговият монограм. Към 990 г. Вроцлав и цяла Силезия са завладени от полския княз Мешко I.

По време на монголските нашествия е превзет и разрушен през 1241 г. Градът е възстановен на южния бряг на реката главно от немски заселници и през 1259 г. става столица на независимото херцогство Силезия. През 1331 г. то е завладяно от Кралство Бохемия. Със създаване на Германската империя от Бисмарк Вроцлав е в рамките на германската държава до края на Втората световна война, като през последните й месеци е отбраняван героично от Вермахта и Фолксщурма срещу имащите превъзходство в техника и жива сила съветски сили и когато гарнизона капитулира в резултат на самоубийството на Хитлер на 5 май 1945 - та след 80 дневни боеве, той все още е държал по-голямата част от града. Чрез Потсдамското споразумение след войната Вроцлав заедно с по-голямата част от Долна Силезия е дадена на Полша.

Транспорт 
Вроцлав е важен транспортен център, втори по големина железопътен възел в страната. Има също така речно пристанище на река Одер и международно летище „Николай Коперник“, разположено на 10-на километра югозападно от града.

Градският транспорт е представен с множество автобусни линии, както и трамваен транспорт. Строи се скоростен трамвай, който ще свързва източните части на града с летището и градския стадион.

Спорт 
Градът е дом на футболния клуб Шльонск Вроцлав.

Известни личности 
 Родени във Вроцлав
 Адолф Андерсен (1818 – 1879), шахматист
 Райнхард Баумгарт (1929 – 2003), писател
 Макс Борн (1882 – 1970), физик
 Йоханес Визе (1915 – 1991), авиатор
 Кристиан Волф (1679 – 1754), философ
 Норберт Елиас (1897 – 1990), социолог
 Райнхард Зелтен (р. 1930), икономист
 Манфред фон Рихтхофен (1892 – 1918), авиатор
 Фриц Хабер (1868 – 1934), химик
 Петер Хакс (1928 – 2003), драматург, поет, белетрист
 Феликс Хаусдорф (1868 – 1942), математик
 Един Щайн (1891 – 1942), философка и светица

 Починали във Вроцлав
 Адолф Андерсен (1818 – 1879), шахматист
 Карл фон Клаузевиц (1780 – 1831), офицер
 Тадеуш Ружевич (1921 – 2014), писател

 Други
 Антони Грабовски (1857 – 1921), есперантист, учи в университета през 1880-те години.
 Хайнрих Фридрих Линк (1767 – 1850), ботаник, преподава в университета през 1811 – 1815 г.
 Теодор Момзен (1817 – 1903), историк, преподава в университета след 1854 г.
 Иван Странски (1897 – 1979), български физикохимик, работи в града през 40-те год г.
 проф. дтн Иван Табаков (р. 1943), преподавател в Технологичния университет
 д-р Павел Табаков (р. 1975), хирург в Университетската болница

Побратимени градове 
  Бреда, Нидерландия
  Висбаден, Германия
  Гуадалахара, Мексико
  Дрезден, Германия
  Измир, Турция
  Каунас, Литва
  Лвов, Украйна
  Рамат Ган, Израел
  Торонто, Канада
  Храдец Кралове, Чехия

Бележки 

 
Градски окръзи в Долносилезко войводство